**DOBAVITELJEM MEDICINSKIH PRIPOMOČKOV 0072-5/2023-DI/2**

**30. januar 2023**

**ZADEVA: Okrožnica MP št. 2/2023, novela Pravil OZZ in novela Sklepa o zdravstvenih stanjih in**

**drugih pogojih – informacije za dobavitelje**

V tej okrožnici so informacije, ki se nanašajo na spremembe pri izdaji/izposoji medicinskih pripomočkov (v nadaljevanju: MP) zavarovanim osebam. Spremembe so povezane s spremembami in dopolnitvami Pravil obveznega zdravstvenega zavarovanja (v nadaljevanju: novela Pravil) in Sklepa o spremembah in dopolnitvah Sklepa o zdravstvenih stanjih in drugih pogojih za upravičenost do medicinskih pripomočkov iz obveznega zdravstvenega zavarovanja. Oba navedena akta sta bila objavljena v Uradnem listu RS, št. 163/2022 dne 27. 12. 2022. Zavod za zdravstveno zavarovanje Slovenije (v nadaljevnju: ZZZS) je za izvajalce zdravstvenih storitev izdal posebno okrožnico, ki so jo dolžni upoštevati tudi dobavitelji (Okrožnica MP št. 1/2023, št.: 0072-5/2023-DI/1) in je **Priloga 1** te okrožnice.

**Spremembe se bodo začele uporabljati 1. 3. 2023.**

**Do predvidoma 1. 5. 2023 bo ZZZS pripravil še tehnične dopolnitve** v sistemu On-line, ki bodo:

* v socialnovarstvenih zavodih in zavodih za vzgojo in izobraževanje omogočile predpisovanje MP za inkontinenco na nivoju podskupin za srednjo, težko in zelo težko inkontinenco ter otroške plenice (III-VI), ki se bodo po novem predpisovale tudi na mesečno zbirno naročilnico
* omogočile ponovne izdaje potrošnih materialov za inhalatorje pri dobavitelju (brez predpisa zdravnika)

V nadaljevanju so dodatana pojasnila, ki niso vključena v Okrožnico MP št. 1/2023 in so pomembna za izdajo/izposojo MP.

**1. MP pri inkontinenci in težavah z odvajanjem seča**

Pri zagotavljanju predlog, hlačnih predlog (plenic), posteljnih predlog in mobilnih neprepustnih hlačk (v nadaljevanju: MP za inkontinenco) so novosti opredeljene v Prilogi 1 te okrožnice.

Na Naročilnice za medicinski pripomoček (navade in obnovljive) in mesečne zbirne naročilnice, **ki so jih izvajalci zdravstvenih storitev izdali do vključno 28. 2. 2023 in bodo MP izdani od 1. 3. 2023, upoštevajo nov seznam vrst in maksimalnih količin kot je določeno v Prilogi 1 te okrožnice.**

1. **MP pri kolostomi, urostomi in ileostomi**

* V podskupini*IV. Dodatki* sta novi vrsti MP tudi ***Zaščitni film*** (šifra1038) **in *Odstranjevalec lepil*** (šifra 1039). Osebni zdravnik **predpiše število kosov, ki ni večje od števila zamenjav enodelnih vrečk ali osnovnih plošč.** *Zaščitni film* in *Odstranjevalec lepil* sta pakirana v obliki robčkov ali razpršila. Na podlagi strokovnih priporočil bo osebni zdravnik predpisal ustrezno količino. Šteje se, da 1,67 ml razpršila ustreza enemu robčku. Dobavitelj pri izdaji upošteva tudi toleranco na pakiranje.
* MP *Pasta za nego stome 25 gr*. (šifra 1024)in *Stoma kapa* (šifra 1012)sta iz seznama MP črtana in se od 1. 3. 2023 ne predpisujeta več, kljub temu se na obnovljivo naročilnico izdajata do izteka veljavnosti obnovljive naročilnice, zato dobavitelje prosimo, naj ju iz pogodb ne črtajo do 28. 2. 2024.

1. **Električna negovalna postelja z dodatki**

Električna negovalna postelja z dodatki, ki jo dobavitelj vključi v pogodbo z ZZZS in jo izposoja zavarovanim osebam, mora ustrezati zahtevam, ki so določene v **Prilogi 3** te okrožnice.

**POMEMBNO:** Dobavitelji v zvezi z izposojo MP, ki so predmet izposoje in se medsebojno izključujejo (tudi Električna negovalna postelja z dodatki in Negovalna postelja s posebej prejetimi dodatki (trapez, ograjice, posteljna mizica, prenosni nastavljivi hrbtni naslon) upoštevajo pojasnila v Okrožnici MP št. 1/2023 (poglavje I. MEDICINSKI PRIPOMOČKI, 3. in 4. točka)

1. **Inhalatorji in ponovna izdaja ponovna izdaja potrošnih materialov za inhalatorje od predvidoma 1. 5. 2023 dalje**
   1. Inhalatorji – ponovna izdaja potrošnih materialov na podlagi podatka o prejemu

Zavarovana oseba pri prevzemu kateregakoli inhalatorja pri dobavitelju prevzame po novem določene potrošne materiale brez izdane naročilnice. Dobavitelj, ki je zavarovani osebi izdal katerega od inhalatorjev v breme OZZ, lahko po izteku dobe trajanja posamezne vrste potrošnega materiala (glej Okrožnico MP št. 1/2023, poglavje I. MEDICINSKI PRIPOMOČKI, tabela v točki 8.1. Inhalatorji), v okviru sistema »ponovne izdaje« izda pripadajoči potrošni material, ki ga je predhodno uvrstil tudi na pogodbo z ZZZS. Pri tem je treba upoštevati še naslednje:

* potrošni materiali se zagotavljajo največ 7 let od prejema inhalatorja (2600 dni),
* vrsti potrošnega materiala *Maska za inhalator* (šifra 0644) in *Ustnik za inhalator* (šifra 0645) se medsebojno izključujeta,
* v primeru, da zavarovana oseba ni prejela inhalatorja v breme obveznega zdravstvenega zavarovanja, ni upravičena do potrošnih materialov za inhalator,
* v primeru, da pride do spremembe zdravstvenega stanja, ki zahteva predčasni predpis potrošnih materialov, je za izdajo naročilnice pooblaščen osebni zdravnik,
* zavarovana oseba lahko uveljavlja pravico do potrošnih materialov za inhalator samo pri dobavitelju, pri katerem je inhalator prevzela, ali pri njegovem pravnem nasledniku.
  1. Zapis ponovne izdaje potrošnega materiala za inhalator v informacijski sistem Zavoda

Zavarovana oseba lahko pri dobavitelju uveljavlja pravico do ponovne izdaje potrošnih materialov za inhalator. Dobavitelj v informacijskem sistemu on-line prebere naročilnico o nazadnje prejetem inhalatorju. Prebrane podatke o nazadnje prejetem inhalatorju (šifra vrste MP 0604, 0613, 0614, 0641) uporabi za vpis izdaje potrošnega materiala za inhalator v sistem on-line v skladu s Tehničnim navodilom za On-line sistem. Pri zapisovanju v sistem on-line v rubriki »Oznaka zapisa« označi »3- ponovna izdaja« v skladu z *Navodilom za zajem in posredovanje podatkov o predpisanih in izdanih MP v on-line sistem.* Izdajo potrošnih materialov za inhalator evidentira na datum izdaje posameznega potrošnega materiala. Ponovne izdaje potrošnih materialov za inhalatorje so omogočene 2600 dni (7 let) od izdaje naročilnice za zadnje prejeti inhalator.

* 1. **Do uvedbe tehnične dopolnitve predvidoma 1. 5. 2023** lahko dobavitelj izda potrošne materiale za inhalator na podlagi naročilnice, ki jo izda osebni ali napotni zdravnik.

1. **Urejanje pogodbenih razmerij dobaviteljev z ZZZS**
2. **Testna verzija sistema On-line** bo predvidoma na razpolago do 15. 2. 2023
3. **Spremembe in dopolnitve šifrantov** bodo v delu, ki se nanaša na MP, objavljeni in na razpolago do 15. 2. 2023
4. Dobavitelj pri predlogu za sklenitev aneksov upoštevajo sklepa Upravnega odbora ZZZS v zvezi z določitvijo cenovnih standardov za MP in sicer:
   * Sklep o spremembah in dopolnitvah Sklepa o določitvi cenovnih standardov MP iz OZZ z dne 13. 1. 2023, št.: 0072-4/2023-DI/1 in
   * Sklep o dopolnitvi Sklepa o določitvi cenovnih standardov MP iz OZZ z dne 26. 1.2023, št.: 0072-7/2023-DI/1

1. Dobavitelji lahko predlog za sklenitev aneksa k pogodbi, s katerim bodo v pogodbo vključili **nove vrste MP, veljavne od 1. 3. 2023**, posredujejo na ZZZS:

* od 15. 2. 2023, od objave šifrantov dalje predloge aneksov v Excelovih datotekah
* od 21. 2. 2023 dalje predloge aneksov v XML datotekah

1. Dobavitelj naj na ZZZS pošlje predlog aneksa k pogodbi v ločeni Excelovi datoteki, če želi skleniti aneks z veljavnostjo 21. 2. 2023 za šifre vrst MP, ki veljajo pred 1. 3. 2023
2. Dobavitelji, ki so izbrani na razpisu leta 2009 in podatke za anekse pošiljajo v Excelu, bodo za pripravo aneksov morali uporabiti nov modul, ki bo objavljen na portalu za dobavitelje
3. Dobavitelji zavarovanih oseb zaradi sprememb *nazivov vrste MP* ne pošiljajo po nove naročilnice k osebnim zdravnikom ali napotnim zdravnikom. To velja tudi za predpisane MP na obnovljive naročilnice, čeprav bo veljavnost obnovljivih naročilnic iztekla v februarju 2024 (MP za inkontinenco, vrečka za seč s fiksacijo na nogo, MP pri kolostomi, ileostomi in urostomi)

Lepo pozdravljeni.

Pripravila:

Drago Perkič

Alenka Franko Hren

mag. Ana Vodičar

vodja-direktorica področja I

področje za odločanje o pravicah

in za medicinske pripomočke

Priloge:

* Priloga 1 – Okrožnica MP št. 1/2023
* Priloga 2– Zahteve za električno negovalno posteljo z dodatki

V vednost:

* OE ZZZS